Nemendur MTR og gestir úr Grunnskóla Fjallabyggðar og Dalvíkurskóla brugðu á leik og skemmtu sér saman í gær . Sápubolti var leikinn af kappi og sýndu margir góða takta eins og myndirnar sem fylgja fréttinni sýna . Húlladúllan var mætt og hvatti nemendur til að prófa ýmislegt dót sem tilheyrir sirkuslistum . Þetta þótti mörgum spennandi . Einhverjir brugðu sér í sund en aðrir spiluðu hlutverkaspil . Grillmeistari var Björg Traustadóttir og sporðrenndu heimamenn og gestir þeirra um 180 pylsum . Ekki er gefið upp hvort þetta voru hefðbundnar pylsur með kjöti eða grænmetispylsur sem sagðar eru njóta vinsælda í höfuðstaðnum um þessar mundir . Myndir